
Parlamentul României

Camera Deputaţilor
Comisia pentru sănătate şi familie

	Bucureşti,
	22.04.2015

	Nr.
	4c-8/147


BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul asupra proiectului  de Lege pentru aprobarea Ordonanţei Guvernului nr.11/2015 pentru modificarea şi completarea Legii nr.95/2006 privind reforma în domeniul sănătăţii, trimis Comisiei pentru sănătate şi familie spre dezbatere,  în fond, cu adresa nr. PLx.318  din 30 martie 2015.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
DR.FLORIN BUICU

Parlamentul României

Camera Deputaţilor
Comisia pentru sănătate şi familie

	Bucureşti,
	22.04.2015

	Nr.
	4c-8/147


R A P O R T

asupra proiectului de Lege privind aprobarea Ordonanţei Guvernului nr.11/2015 pentru modificarea şi completarea Legii nr.95/2006 privind reforma în domeniul sănătăţii
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată, prin adresa nr. PLx.318 din 30 martie 2015, cu dezbaterea pe fond,  a proiectului de Lege privind aprobarea Ordonanţei Guvernului nr.11/2015 pentru modificarea şi completarea Legii nr.95/2006 privind reforma în domeniul sănătăţii.
         La întocmirea prezentului raport Comisia a avut în vedere:

· avizul favorabil al Consiliului Legislativ, cu observaţii şi propuneri (nr.105/29.01.2015);
· avizul favorabil al Comisiei juridice, de disciplină şi imunităţi (nr.PL.x318/2015/15.04.2015);
· avizul favorabil al Comisiei pentru muncă şi protecţie socială (nr.4c-7/280/21.04.2015).
Proiectul de lege are ca obiect de reglementare modificarea şi completarea Legii nr.95/2006 privind reforma în domeniul sănătăţii, propunându-se ca în locul desfiinţării spitalului în caz de neacreditare, acesta să nu poată oferi servicii medicale în sistemul public de asigurări de sănătate, conform cerinţelor internaţionale privind managementul calităţii serviciilor medicale. Se creează cadrul juridic pentru extinderea procesului de implementare a managementului calităţii serviciilor medicale şi la celelalte unităţi sanitare, pentru a putea fi monitorizat întregul sistem sanitar românesc sub aspectul respectării şi al îmbunătăţirii calităţii actului medical, în prezent procesul de asigurare a calităţii serviciilor medicale derulându-se numai la nivelul spitalelor. Totodată se reglementează ca prin hotărâre a Guvernului să se aprobe componenţa, atribuţiile, modul de organizare şi funcţionare ale Autorităţii Naţionale de Management al Calităţii în Sănătate, înfiinţată prin reorganizarea Comisiei Naţionale de Acreditare a Spitalelor, precum şi condiţiile de evaluare, reevaluare, acreditare şi monitorizare, modul de colaborare cu unităţile sanitare care solcită acreditarea. Se reglementează posibilitatea ca distribuţia cadurilor de sănătate să se realizeze şi prin casele de asigurări de sănătate sau, după caz, prin medicii de familie, având în vedere că un număr mare de carduri de sănătate nu au fost distribuite prin servicii poştale.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Membrii comisiei au examinat proiectul de lege în şedinţa din 21 aprilie 2015. La lucrările comisiei şi-au înregistrat prezenţa 17 deputaţi, din totalul de 19 membri.
La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, domnul Vasile Ciurchea – preşedintele Casei Naţionale de Asigurări de Sănătate, domnul Răzvan Vulcănescu –subsecretar de stat în cadrul Ministerului Sănătăţii şi domnul Vasile Cepoi – preşedintele Autorităţii Naţionale de Management al Calităţii în Sănătate.
Raportul comisiei a fost adoptat cu majoritate  de voturi (2 abţineri). 
Proiectul de lege a fost adoptat de Senat în şedinţa din 24 martie 2015.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune plenului Camerei Deputaţilor, adoptarea proiectului de lege privind aprobarea Ordonanţei Guvernului nr.11/2015 pentru modificarea şi completarea Legii nr.95/2006 privind reforma în domeniul sănătăţii, cu amendamentele admise, redate în anexa la prezentul raport.
                               PREŞEDINTE,                                                                                   SECRETAR,
                            DR.FLORIN BUICU                                                                    DR.LUCREŢIA ROŞCA
Întocmit,

Gheorghe Marinescu – şef birou, Livia Spînu-consilier parlamentar
Anexă
	Nr. crt.
	Text ordonanţă

	Text Senat
	Text propus de Comisie

(autorul amendamentelui)
	Motivare

	1. 
	___
	Titlul legii

Lege privind aprobarea Ordonanţei Guvernului nr.11/2015 pentru modificarea şi completarea Legii nr.95/2006 privind reforma în domeniul sănătăţii

	Nemodificat.
	

	2. 
	___
	Articol unic - Se aprobă Ordonanţa Guvernului nr.11 din 28 ianuarie 2015 pentru modificarea şi completarea Legii nr.95/2006 privind reforma în domeniul sănătăţii, adoptată în temeiul art.1 pct.III poz.1 şi pct.X din Legea nr.184/2014 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.84 din 30 ianuarie 2015.

	Art.I - Se aprobă Ordonanţa Guvernului nr.11 din 28 ianuarie 2015 pentru modificarea şi completarea Legii nr.95/2006 privind reforma în domeniul sănătăţii, adoptată în temeiul art.1 pct.III.1 şi pct.X din Legea nr.184/2014 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.84 din 30 ianuarie 2015, cu următoarele modificări şi completări:

	Pentru respectarea normelor de tehnică legislativă.

	3. 
	Titlul ordonanţei

Ordonanţă pentru modificarea şi completarea Legii nr.95/2006 privind reforma în domeniul sănătăţii

	Nemodificat.
	Nemodificat.
	

	4. 
	Art.I. – Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică şi se completează după cum urmează:


	Nemodificat.
	Nemodificat.
	

	5. 
	___
Art.17
c) urmăresc aplicarea criteriilor de control al calităţii serviciilor medicale;
(Text Legea nr.95/2006)
	___
	1.La articolul I, înaintea punctului 1 se introduce un nou punct, cu următorul cuprins:
„- Articolul 17, alineatul (2), litera c) se modifică şi va avea următorul cuprins:

„c) urmăresc aplicarea criteriilor de control al calităţii serviciilor medicale pe baza standardelor de acreditare adoptate de către Autoritatea Naţională de Management al Calităţii în Sănătate;”
Autor: Comisia pentru sănătate şi familie
	Principial, în implementarea unui sistem de management al calităţii, controlul respectării cerinţelor  standardelor  pe baza cărora a fost acreditat sistemul,  trebuie făcut de o terţă parte reprezentată de  autoritatea competentă din domeniu, în cazul nostru de Ministerul Sănătăţii. De altfel, direcţiile de sănătate publică au atribuţii privind controlul calităţii serviciilor medicale anterior existenţei unui organism specializat în managementul calităţii serviciilor de sănătate. Apariţia acestui organism justifică prevederea ca, în activitatea de control, să fie utilizate criteriile din standardele de acreditare adoptate.


	6. 
	1. La articolul 175, alineatele (1) - (4) se modifică şi vor avea urmatorul cuprins:
"Art.175. - (1) Autorizaţia sanitară de funcţionare se emite în condiţiile stabilite prin normele aprobate prin ordin al ministrului sănătăţii si da dreptul spitalului sa functioneze. Dupa obtinerea autorizatiei sanitare de functionare, spitalul intra, la cerere, in procedura de acreditare. Procedura de acreditare nu se poate extinde pe o perioada mai mare de 5 ani. Neobtinerea acreditarii in termen de 5 ani de la emiterea autorizatiei de functionare conduce la imposibilitatea incheierii contractului de furnizare servicii medicale cu casele de asigurari de sanatate. 
(2) Acreditarea reprezinta procesul de validare a conformitatii caracteristicilor serviciilor de sanatate, efectuate de catre unitatile sanitare, cu standardele de acreditare adoptate de catre Autoritatea Nationala de Management al Calitatii in Sanatate, in urma caruia unitatile sanitare sunt clasificate pe categorii de acreditare pentru a conferi incredere in competenta tehnico- profesionala si organizatorica a acestora. Pentru a intra in procesul de evaluare in vederea acreditarii se impune ca, in structura unitatilor sanitare, sa existe o structura de management al calitatii serviciilor medicale. 
(3) Acreditarea unitatilor sanitare se acorda de catre Autoritatea Nationala de Management al Calitatii in Sanatate, institutie publica cu personalitate juridica, organ de specialitate al administratiei publice centrale in domeniul managementului calitatii in sanatate, infiintata prin reorganizarea Comisiei Nationale de Acreditare a Spitalelor.

(4) Componenta, atributiile, modul de organizare si functionare ale Autoritatii Nationale de Management al Calitatii in Sanatate, conditiile de evaluare, reevaluare, acreditare, reacreditare si monitorizare a unitatilor sanitare, precum si modul de colaborare cu unitatile sanitare care solicita acreditarea se aproba prin hotarare a Guvernului initiata de Secretariatul General al Guvernului." 

	Nemodificat.
	Nemodificat.
	

	7. 
	2. La articolul 175, dupa alineatul (3) se introduce un nou alineat, alineatul (31), cu urmatorul cuprins: 
"(31) Autoritatea Nationala de Management al Calitatii in Sanatate functioneaza in subordinea Guvernului si coordonarea prim-ministrului, prin Cancelaria Primului-Ministru, este condusa de un presedinte, cu rang de secretar de stat, numit pentru un mandat de 5 ani, prin decizie a prim-ministrului. Autoritatea Nationala de Management al Calitatii in Sanatate este finantata din venituri proprii si subventii acordate de la bugetul de stat, prin bugetul Secretariatului General al Guvernului." 

	Nemodificat.
	Nemodificat.
	

	8. 
	___
Art.175
(5) Din Comisia Naţională de Acreditare a Spitalelor vor face parte reprezentanţi ai Preşedinţiei, Guvernului, Academiei Române, Colegiului Medicilor din România, Ordinului Asistenţilor Medicali şi Moaşelor din România. Membrii Comisiei Naţionale de Acreditare a Spitalelor, precum şi rudele sau afinii acestora până la gradul al IV-lea inclusiv sunt incompatibili cu calitatea de membru în organele de conducere ale spitalelor şi nu pot deţine cabinete sau clinici private.
(Text Legea nr.95/2006)
___
___
Art.175

(6) Pentru obţinerea acreditării se percepe o taxă de acreditare, al cărei nivel se aprobă prin ordin al Comisiei Naţionale de Acreditare a Spitalelor, la propunerea ministrului sănătăţii publice. 

(Text Legea nr.95/2006)

___
Art.176

(1) Procedurile, standardele şi metodologia de acreditare se elaborează de către Comisia Naţională de Acreditare a Spitalelor şi se aprobă prin ordin al ministrului sănătăţii publice. 

(Text Legea nr.95/2006)


	___
___
___

___
	2.La articolul I, după punctul 2 se introduc cinci noi puncte, punctele 21 – 25, cu următorul cuprins:

„21. La articolul 175, alineatul (5) se modifică şi va avea următorul cuprins:
«(5) Colegiul Director al Autorităţii Naţionale de Management al Calităţii în Sănătate, organism colectiv de conducere al Autorităţii, este format din reprezentanţi ai următoarelor autorităţi, instituţii şi organizaţii profesionale:
a) un reprezentant al Preşedinţiei României;

b) 2 reprezentanţi ai Guvernului României;

c) un reprezentant al Academiei Române;

d) un reprezentant al Academiei de Ştiinţe Medicale;

e) un reprezentant al Asociaţiei Naţionale a Universităţilor de Medicină şi Farmacie din România;

f) un reprezentant al Casei Naţionale de Asigurări de Sănătate;

g) un reprezentant al Colegiului Medicilor din România;

h) un reprezentant al Colegiului Medicilor Dentişti din România;

i) un reprezentant al Ordinului Asistenţilor Medicali Generalişti, Moaşelor şi Asistenţilor Medicali din România;

j) un reprezentant al Ordinului Biochimiştilor, Biologilor şi Chimiştilor în sistemul sanitar din România;

k) un reprezentant al Asociaţiei Spitalelor din România;

l) un reprezentant al Asociaţiei Spitalelor Private din România;

m) un reprezentant al Asociaţiei Naţionale a Farmaciştilor de Spital din România;

n) un reprezentant al Şcolii Naţionale de Sănătate Publică, Management şi Perfecţionare în Domeniul Sanitar Bucureşti;

o) un reprezentant al Societăţii Naţionale de Medicină a Familiei;

p) 3 reprezentanţi desemnaţi de organizaţiile sindicale reprezentative la nivel de sector sanitar;

q) 3 reprezentanţi desemnaţi de Asociaţiile reprezentative ale pacienţilor la nivel naţional;

r) preşedintele Autorităţii Naţionale de Management al Calităţii în Sănătate. »
22. La articolul 175, după alineatul (5) se introduce un nou alineat, alineatul (51) cu următorul cuprins:

«(51) Membrii Colegiului director, precum şi rudele sau afinii acestora până la gradul al II-lea inclusiv, sunt incompatibili cu calitatea de angajat al Autorităţii Naţionale de Management al Calităţii în Sănătate, cu cea de membru în organele de conducere sau de asociat al unităţilor sanitare, precum şi al societăţilor cu profil de asigurări, farmaceutic sau de aparatură medicală. »
23. La articolul 175, alineatul (6) se modifică şi va avea următorul cuprins:

«(6) Pentru obţinerea acreditării se percepe o taxă de acreditare, valabilă pentru un ciclu de acreditare, al cărei nivel se aprobă prin ordin comun al ministrului sănătăţii şi al preşedintelui Autorităţii Naţionale de Management al Calităţii în Sănătate, la propunerea fundamentată a Autorităţii Naţionale de Management al Calităţii în Sănătate.»
24. La articolul 175, după alineatul (7) se introduce un nou alineat, alineatul (8) cu următorul cuprins:
«(8) Pentru îndeplinirea misiunii sale, Autoritatea Naţională de Management al Calităţii în Sănătate colaborează, pe bază de contracte civile, încheiate potrivit prevederilor Codului civil, cu evaluatori de servicii de sănătate şi experţi în domeniul de activitate al Autorităţii.»
25. La articolul 176, alineatul (1) se modifică şi va avea următorul cuprins:

«Art.176. - (1) Procedurile, standardele şi metodologia de acreditare, valabile pentru un ciclu de acreditare de 5 ani, se elaborează de către Autoritatea Naţională de Management al Calităţii în Sănătate, se adoptă prin consensul autorităţilor, instituţiilor şi organizaţiilor care au reprezentanţi în Colegiul director al Autorităţii Naţionale de Management al Calităţii în Sănătate şi se aprobă prin ordin al ministrului sănătăţii.»
Autor: Comisia pentru sănătate şi familie
	Reprezentanţii instituţiilor şi organizaţiilor menţionate nu sunt angajaţi ai ANMCS. Aceştia constituie organismul colectiv de conducere al ANMCS, numit în continuare Colegiul Director.

Mărirea numărului de reprezentanţi în Colegiul Director are drept scop implicarea tuturor actorilor interesaţi în implementarea unui sistem de asigurare a calităţii, ceea ce creşte şansa obţinerii consensului în ce priveşte implementarea standardelor de acreditare.
În noua formulare, incompatibilităţile membrilor Colegiului Director nu se mai regăsesc în teza a II-a a alin.(5) al art. 175 şi este necesară introducerea unui nou alineat.
Propunerea nivelului taxei de acreditare de către ANMCS este justificată de faptul că, acesta trebuie corelat cu nivelul cheltuielilor pe care Autoritatea le face pentru a evalua, acredita şi monitoriza calitatea serviciilor de sănătate.

Nivelul final al taxei rezultă în urma analizei făcute cu Ministerul Sănătăţii Publice şi se aprobă prin Ordin comun.
Specificul, complexitatea şi unicitatea activităţii de evaluare, acreditare şi monitorizare a unităţilor sanitare impun folosirea de către ANMCS de experţi precum şi de personal specializat în domeniul managementului calităţii serviciilor de sănătate, respectiv, evaluatori de servicii de sănătate independenţi.
Introducerea noţiunii de "ciclu de acreditare" permite o înţelegere mai bună a intervalului de timp în care se desfăşoară activităţile privind asigurarea calităţii serviciilor de sănătate şi siguranţei pacientului.

Obţinerea consensului în ce priveşte standardele de acreditare creşte complianţa unităţilor sanitare sub aspectul implementării acestora..

	9. 
	3. Articolul 177 se modifica si va avea urmatorul cuprins: 

"Art.177. - (1) Acreditarea este valabila 5 ani. Inainte de expirarea termenului, unitatea sanitara solicita evaluarea in vederea reacreditarii. 

(2)Reevaluarea unitatii sanitare se poate face atat la initiativa Autoritatii Nationale de Management al Calitatii in Sanatate, cat si la solicitarea Ministerului Sanatatii, a Casei Nationale de Asigurari de Sanatate, a ministerelor si institutiilor cu retea sanitara proprie sau, dupa caz, la solicitarea reprezentantului legal al unitatii sanitare private. Taxele legate de reevaluare sunt suportate de solicitant.
(3) Daca in urma evaluarii sau reevaluarii, dupa caz, se constata ca nu mai sunt indeplinite standardele de acreditare, Autoritatea Nationala de Management al Calitatii in Sanatate acorda un termen pentru conformare sau retrage acreditarea pentru categoria solicitata, in cazurile si conditiile stabilite prin hotarare a Guvernului." 

	Nemodificat.

	3.La articolul I punctul 3, alineatul (1) al articolului 177 se modifică şi va avea următorul cuprins:

„Art. 177. - (1) Acreditarea este valabilă pentru o perioadă de 5 ani. Înainte de expirarea termenului, unitatea sanitară solicită evaluarea în vederea intrării într-un nou ciclu de acreditare.”
Autor: Comisia pentru sănătate şi familie

Nemodificat.
Nemodificat.
	Noţiunea de "reacreditare" trebuie folosită doar pentru obţinerea unei noi acreditări în cadrul aceluiaşi ciclu de acreditare în condiţiile în care unităţii sanitare i s-a ridicat acreditarea.

Intrarea într-un nou ciclu de acreditare nu este o "reacreditare" ci este o acreditare de facto deoarece se utilizează o altă ediţie a standardelor de acreditare.

	10. 
	___

Art.190

a) de la bugetul de stat, pentru situaţia prevăzută la alin. (2) lit. b), d) şi e), prin bugetul Academiei Române şi prin transfer din bugetul Ministerului Sănătăţii către bugetul Spitalului Elias, pe bază de contract încheiat între ordonatorii de credite;
(Text Legea nr.95/2006)
Art.204
(1) Dacă în termen de un an de la aprobarea procedurilor, standardelor şi metodologiei de acreditare prevăzute la art. 176 alin. (1) spitalele nu solicită acreditarea în condiţiile legii, acestea pierd dreptul de a mai fi finanţate din fonduri publice.
(2) Dacă spitalele acreditate nu solicită reacreditarea, în condiţiile legii, cu cel puţin 6 luni înainte de încetarea valabilităţii acreditării, pierd dreptul de a mai fi finanţate din fonduri publice.

(Text Legea nr.95/2006)

	___


	4.La articolul I, după punctul 3 se introduc două  noi puncte, punctele 31 şi 32, cu următorul cuprins:

„31. La articolul 190 alineatul (3), litera a) se modifică şi va avea următorul cuprins:
«a) de la bugetul de stat, pentru situaţia prevăzută la alin. (2) lit. b), d) şi e), prin bugetul Academiei Române şi prin transfer din bugetul Ministerului Sănătăţii, prin Direcţia de Sănătate Publică a Municipiului Bucureşti, către bugetul Spitalului Elias, pe bază de contract încheiat între ordonatorii de credite; »
Autor: Comisia pentru sănătate şi familie
„32. Articolul 204 se modifică şi va avea următorul cuprins:

«Art.204. - (1) Dacă în termen de un an de la obţinerea autorizaţiei sanitare de funcţionare spitalele nu solicită acreditarea în condiţiile legii, acestea pierd dreptul de a mai fi finanţate din fonduri publice.

(2) Dacă spitalele acreditate nu solicită intrarea într-un nou ciclu de acreditare cu cel puţin 9 luni înainte de încetarea valabilităţii acreditării, pierd dreptul de a mai fi finanţate din fonduri publice.»”
Autor: Comisia pentru sănătate şi familie
	Transferul din bugetul Ministerului Sănătăţii se asigură prin Direcţia de Sănătate Publică a Municipiului Bucureşti, Spitalul Clinic Universitar de Urgenţă Elias fiind situat în municipiului Bucureşti, iar contractul este prevăzut a se încheia între ordonatorii de credite, categorie de ordonator pe care de asemenea o are Direcţia de Sănătate Publică a Municipiului Bucureşti, Ministerul Sănătăţii fiind ordonator principal de credite. 
În forma actuală, alin.1 al 
art.204 este depăşit deoarece standardele sunt aprobate iar o nouă acreditare se face înainte de expirarea acreditării deja obţinute.

Alin.2 al art.204 se modifică pentru a creşte calitatea procesului de evaluare, întrucât experienţa de până acum a dovedit că este necesară prelungirea termenului limită în care spitalul se înscrie în vederea unei noi acreditări.


	11. 
	4. La articolul 212, alineatul (1) se modifica si va avea urmatorul cuprins: 
"Art.212. - (1) Documentele prin care se atesta calitatea de asigurat sunt, dupa caz, adeverinta de asigurat eliberata prin grija casei de asigurari la care este inscris asiguratul sau documentul rezultat prin accesarea de catre furnizorii aflati in relatii contractuale cu casele de asigurari de sanatate a instrumentului electronic pus la dispozitie de Casa Nationala de Asigurari de Sanatate. Dupa implementarea dispozitiilor din cuprinsul titlului IX, aceste documente justificative se inlocuiesc cu cardul national de asigurari sociale de sanatate, respectiv cu adeverinta de asigurat cu o valabilitate de 3 luni, pentru persoanele care refuza in mod expres, din motive religioase sau de constiinta primirea cardului national. Data de la care urmeaza a se utiliza cardul national de asigurari sociale de sanatate se stabileste prin hotarare a Guvernului." 

	Nemodificat.
	Nemodificat.

	

	12. 
	___
Art.238
„Asigurarea calităţii serviciilor din pachetul de bază pentru asiguraţi revine CNAS prin respectarea următoarelor măsuri:
a) acceptarea încheierii de contracte numai cu furnizori autorizaţi şi evaluaţi conform legii;

b) existenţa unui sistem informaţional corespunzător asigurării unei evidenţe primare privind diagnosticul şi terapia aplicată;
c) respectarea de către furnizori a criteriilor de calitate a asistenţei medicale şi stomatologice, elaborate de către Ministerul Sănătăţii şi CNA.
d) utilizarea pentru tratamentul afecţiunilor numai a medicamentelor din Nomenclatorul de produse medicamentoase de uz uman;
e) utilizarea materialelor sanitare şi a dispozitivelor medicale autorizate, conform legii.”
___
Art. 239
(1) Criteriile privind calitatea asistenţei medicale acordate asiguraţilor se elaborează de Ministerul Sănătăţii Publice şi CNAS şi se referă la diagnostic şi tratamentul medico-chirurgical şi stomatologic.

(2) Criteriile sunt obligatorii pentru toţi furnizorii de servicii medicale care au încheiat contracte cu casele de asigurări.

(Text Legea nr.95/2006)

Art. 2391
„În vederea respectării calităţii serviciilor medicale furnizate asiguraţilor, CNAS şi casele de asigurări de sănătate organizează controlul activităţii medicale, pe baza criteriilor prevăzute la art. 238 lit. c) şi la art. 239.”
(Text Legea nr.95/2006)

	___
___

___

	5.La articolul I, după punctul 4 se introduc trei noi puncte, punctele 41 – 43, cu următorul cuprins:

"41. Articolul 238 se modifică şi va avea următorul cuprins:

«Art.238. - (1) Evaluarea calităţii serviciilor de sănătate în vederea acreditării unităţilor  sanitare revine Autorităţii Naţionale de Management al Calităţii în Sănătate. 
(2) Evaluarea şi acreditarea unităţilor sanitare se face în baza standardelor, procedurilor şi metodologiei elaborate de Autoritatea Naţională de Management al Calităţii în Sănătate.
(3) CNAS încheie contracte numai cu unităţile sanitare acreditate care respectă următoarele condiţii:

a) dispun de un sistem informaţional şi informatic a cărui utilizare permite evidenţa, raportarea, decontarea şi controlul serviciilor medicale efectuate, conform cerinţelor CNAS;

b) utilizează pentru tratamentul afecţiunilor numai medicamente din Nomenclatorul de produse medicamentoase de uz uman;

c) utilizează materiale sanitare şi dispozitive medicale autorizate, conform legii. »
42. Articolul 239 se modifică şi va avea următorul cuprins:

«Art.239.- Calitatea serviciilor de sănătate furnizate de către unităţile sanitare este verificată, în cursul unui ciclu de acreditare, de către structurile de control al calităţii serviciilor de sănătate din cadrul Ministerului Sănătăţii şi al direcţiilor de sănătate publică.»
43. Articolul 2391 se abrogă."
Autor: Comisia pentru sănătate şi familie

	Art. 238 se modifică pentru a corela prevederile acestuia cu cele de la art.175 alin.(3) în care se precizează că evaluarea calităţii este făcută de către A.N.M.C.S.
Pentru corelare cu prevederile art. 176 alin.(1).
Conform principiilor oricărui sistem de management al calităţii, infrastructura este formată din două mari componente:

1. un organism independent/autonom care evaluează obiectiv nivelul calităţii,

2. o structură de supraveghere a pieţei care are rolul de control şi sancţionare a abaterilor de la prevederile legii, reprezentată de autoritatea competentă în domeniu.
CNAS nu are atribuţii privind controlul calităţii serviciilor medicale, acesta fiind exercitat de către Ministerul Sănătaţii.

	13. 
	5. La articolul 319, dupa litera b) se introduce o noua litera, litera b1), cu urmatorul cuprins: 

"b1) adeverinta de asigurat cu o valabilitate de 3 luni - documentul prin care se atesta calitatea de asigurat, cu o valabilitate de 3 luni de la data eliberarii, pentru persoanele care refuza in mod expres, din motive religioase sau de constiinta primirea cardului national de asigurari sociale de sanatate, al carei model este stabilit prin ordin al presedintelui Casei Nationale de Asigurari de Sanatate;". 

	Nemodificat.
	Nemodificat.
	

	14. 
	6. La articolul 330, alineatul (2) se modifica si va avea urmatorul cuprins: 
"(2) Cardul national de asigurari sociale de sanatate se emite pentru dovedirea calitatii de asigurat pentru furnizarea unor servicii medicale, iar realizarea si implementarea acestuia sunt un proiect de utilitate publica de interes national. Pentru persoanele care refuza in mod expres, din motive religioase sau de constiinta primirea cardului national pentru dovedirea calitatii de asigurat, se emite adeverinta de asigurat, prevazuta la art. 319 lit. b1)." 

	Nemodificat.
	Nemodificat.
	

	15. 
	7. La articolul 332, dupa alineatul (4) se introduce un nou alineat, alineatul (41), cu urmatorul cuprins: 
"(41) Cardurile care nu au ajuns la titularii acestora in conditiile alin. (4) se distribuie prin casele de asigurari de sanatate sau, dupa caz, prin medicii de familie, prin modalitatile si in conditiile stabilite in Normele metodologice prevazute la art. 331 alin. (6)." 

	Nemodificat.
	Nemodificat.

	

	16. 
	8. La articolul 336, alineatul (3) se modifica si va avea urmatorul cuprins: 

"(3) Persoanele asigurate prevazute la alin. (1) au obligatia prezentarii cardului national de asigurari sociale de sanatate sau, dupa caz, a adeverintei de asigurat cu o valabilitate de 3 luni, in vederea acordarii serviciilor medicale de catre furnizorii aflati in relatii contractuale cu casele de asigurari de sanatate. Neprezentarea cardului national de asigurari sociale de sanatate sau a adeverintei de asigurat cu o valabilitate de 3 luni conduce la acordarea acestor servicii numai contra cost, cu exceptia serviciilor prevazute la art. 220." 

	Nemodificat.
	Nemodificat.
	

	17. 
	Art.II. - (1) Certificatele de acreditare a spitalelor emise de Comisia Nationala de Acreditare a Spitalelor isi pastreaza valabilitatea. 
(2) In tot cuprinsul actelor normative sintagma "Comisia Nationala de Acreditare a Spitalelor" se inlocuieste cu sintagma "Autoritatea Nationala de Management al Calitatii in Sanatate". 
(3) Hotararea Guvernului prevazuta la art. 175 alin. (4) din Legea nr. 95/2006 privind reforma in domeniul sanatatii, cu modificarile si completarile ulterioare, se elaboreaza in termen de 60 de zile de la publicarea prezentei ordonante in Monitorul Oficial al Romaniei, Partea I. 
(4) Autoritatea Nationala de Management al Calitatii in Sanatate preia de la Comisia Nationala de Acreditare a Spitalelor prevederile bugetare, executia bugetara pana la data preluarii, posturile si personalul aferent structurilor de personal, precum si intregul patrimoniu. Protocoalele de predare-preluare se incheie in termen de 30 de zile de la data intrarii in vigoare a hotararii Guvernului prevazute la art. 175 alin. (4) din Legea nr. 95/2006, cu modificarile si completarile ulterioare. 
(5) Incadrarea personalului prevazut la alin. (4) se face in structura organizatorica cu respectarea termenelor si a conditiilor prevazute de lege pentru fiecare categorie de personal, si cu pastrarea drepturilor salariale avute la data preluarii. 
(6) Autoritatea Nationala de Management al Calitatii in Sanatate se substituie in toate drepturile si obligatiile care decurg din acte normative, contracte, conventii, intelegeri, protocoale, memorandumuri si acorduri in care Comisia Nationala de Acreditare a Spitalelor este parte, inclusiv in litigiile aferente activitatilor acesteia. 
(7) Pana la data incheierii protocoalelor, atributiile Autoritatii Nationale de Management al Calitatii in Sanatate sunt exercitate in continuare de catre Comisia Nationala de Acreditare a Spitalelor. 
(8) Dupa incheierea protocoalelor Comisia Nationala de Acreditare a Spitalelor se desfiinteaza. 

	Nemodificat.

	Nemodificat.

	

	18.
	
	
	„Art.II. - În vederea asigurării funcţionării Autorităţii Naţionale de Management al Calităţii în Sănătate, numărul maxim de posturi, aprobat şi finanţat în anul 2015 pentru Comisia Naţională de Acreditare a Spitalelor, se suplimentează cu 25 de posturi.”
Autor: Comisia pentru sănătate şi familie
	Volumul de activitate pentru evaluarea, acreditarea şi monitorizarea a peste 35.000 de unităţi sanitare, impune majorarea numărului de angajaţi care vor coordona activitatea evaluatorilor independenţi.



În urma dezbaterilor nu au fost înregistrate amendamente respinse.

